Gabinete-Pisas III

Gabinete Pisas III ta e aktual gabinete di Kòrsou i e di diesun gabinete desde e disolushon di Antia Hulandes na 2010. E gabinete aki ta basá riba un gobièrnu di mayoria apsoluto, formá eksklusivamente pa Movementu Futuro Kòrsou (MFK), bou liderazgo di Gilmar Pisas, ku ta sirbi komo promé minister. Dia 9 di yüni 2025 e gabinete a wòrdu huramentá pa gobernador Lucille George-Wout komo susesor di gabinete Pisas II.

Dia 21 di mart 2025 elekshon a tuma lugá; un dia promé ku elekshon miembronan di gabinete Pisas II a entrega nan retiro. Den e elekshon, MFK a sali ganadó apsoluto, logrando 13 di e 21 asiento den Parlamento di Kòrsou.Verpletterende winst MFK, Antilliaans Dagblad (22 di mart 2025)

Dia 10 di aprel 2025, abogado Chester Peterson a wòrdu nombrá komo formadó pa guia e proseso di formashon di un gabinete nobo.Peterson aangesteld als formateur voor nieuw kabinet Curacao, nu.cw (11 di aprel 2025) Peterson tabatin experensia anterior na 2021 komo formadó di gabinete Pisas II, proponé pa MFK. Dia 2 di yüni, despues ku a finalisá e "screening" di e kandidatonan ministerial, e formadó a entrega na gobernador su rapòrt final akompañá pa e puntonan prinsipal di un programa di gobièrnu 2025-2029 titulá "Rumbo pa 2030. Un kompromiso nobo ku pais Kòrsou."Screening ministers rond, Antilliaans Dagblad (2 di yüni 2025) E programa ta enfoká prinsipalmente riba un ekonomia diversifiká i duraduro pa Kòrsou dor di krea, banda di e pilar eksistente di turismo, dos of tres pilar ekónomiko mas i ta inkluí plannan riba vários otro tereno manera redukshon di pobresa, edukashon i maneho di klima.Diversifiëring economie prioriteit, Antilliaans Dagblad (8 di yüni 2025)Nieuw kabinet Pisas III presenteert ambitieuze plannen tot 2029, nu.cw (9 di yüni 2025)

 Konstelashon 
Gabinete Pisas III a inisiá su trabou ku un total di ocho minister, konsistiendo di sinku minister di e gabinete anterior ku ta kontinua ku e mesun karteranan i tres minister ku ta okupá e puesto pa promé biaha.Dick Drayer, Beëdiging Kabinet-Pisas III aanstaande maandag, curacao.nu (4 di yüni 2025) Javier Silvania ta kontinua kargando dos ministerio, meskos ku den e gabinete anterior. 

  Nòmber Minister / Ministerio Periodo Partido Remarke Gilmar Pisas Minister di Asuntunan General 9 di yüni 2025 - presenteMFK alabes Promé ministerJavier Silvania Minister di Finansa 9 di yüni 2025 - 15 di òktober 2025 a entrega su retiro pa bira parlamentarioJavier Silvania minister af, Antilliaans Dagblad (15 di oktober 2025) Minister di Salú, Medio Ambiente i Naturalesa (GMN) 9 di yüni 2025 - 15 di òktober 2025  Charles Cooper Minister di Tráfiko, Transporte i Planifikashon Urbano (VVRP) 9 di yüni 2025 - presente desde 21 di yanüari 2026 alabes e di dos visepremier Charetti America-Francisca Minister di Desaroyo Sosial, Labor i Bienestar (SOAW) 9 di yüni 2025 - presente  Shalten Hato Minister di Hustisia 9 di yüni 2025 - presente desde 21 di yanüari 2026 alabes visepremier Sithree van Heydoorn Minister di Enseñansa, Siensia, Kultura i Deporte (OWCS) 9 di yüni 2025 - presente  Kimberly Lew-Jen-TaiMinister di Gobernashon, Planifikashon i Servisio (BPD) 9 di yüni 2025 - 12 di yanüari 2026 a entrega su retiro pa motibu di ta sospechoso den un investigashon polisialMFK bevestigt aftreden van twee ministers: Kimberly Lew-Jen-Tai en Carlson Manuel, nu.cw (12 di yanüari 2026) Tyron Boekhoudt 15 di yanüari 2026 - presente Roderick Middelhof Minister di Desaroyo Ekonómiko (MEO) 19 di yüni 2025 - presente  Nomber Minister plenipotensiarioOfisialmente no ta un puesto ministerial, sino ta kai bou di ministerio di Asuntunan General Periodo Partido Remarke Carlson Manuel Minister plenipotensiario na Den Haag 9 di yüni 2025 - 12 di yanüari 2026MFK miembro di Gabinete di Reino (Rijksministerraad)/ a entrega su retiro pa motibu di investigashon di Algemene Rekenkamer  Minister plenipotensiario suplente na Den Haag   Jérôme Beeldsnijder Minister plenipotensiario na WashingtonReintrodukshon di Representante di Kòrsou na Washington, D.C., Gobièrnu di Kòrsou (6 di yanüari 2026) desde 1 di febrüari 2025   stashoná na Embahada Hulandes na Washington, D.C.

 Mira tambe 
 Ministerionan di pais Kòrsou

Kategoria:Polítika na Kòrsou